CELEX: 32021D0607(01)
Language: sl
Date: 2021-06-03 00:00:00
Title: Izvedbeni sklep Komisije z dne 3. junija 2021 o vzpostavitvi seznama geografskih označb, zaščitenih v skladu z Uredbo (EU) 2019/787 Evropskega parlamenta in Sveta, ki se vložijo kot zahtevki za mednarodno registracijo v skladu s členom 2 Uredbe (EU) 2019/1753 Evropskega parlamenta in Sveta 2021/C 215 I/02

7.6.2021   
               
               
                  SL
               
               
                  Uradni list Evropske unije
               
               
                  CI 215/3
               
            
         IZVEDBENI SKLEP KOMISIJE
         z dne 3. junija 2021
         o vzpostavitvi seznama geografskih označb, zaščitenih v skladu z Uredbo (EU) 2019/787 Evropskega parlamenta in Sveta, ki se vložijo kot zahtevki za mednarodno registracijo v skladu s členom 2 Uredbe (EU) 2019/1753 Evropskega parlamenta in Sveta
         (2021/C 215 I/02)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1753 Evropskega parlamenta in Sveta z dne 23. oktobra 2019 o ukrepih Unije po njenem pristopu k Ženevskemu aktu Lizbonskega sporazuma o označbah porekla in geografskih označbah (1) ter zlasti člena 2(3) Uredbe,
         ob upoštevanju naslednjega:
         
                     (1)
                  
                  
                     Ženevski akt Lizbonskega sporazuma o označbah porekla in geografskih označbah (2) (v nadaljnjem besedilu: Ženevski akt) je mednarodni sporazum, v skladu s katerim pogodbenice izvajajo sistem medsebojne zaščite označb porekla in geografskih označb.
                  
               
                     (2)
                  
                  
                     Na podlagi Sklepa Sveta (EU) 2019/1754 (3) o pristopu Unije k Ženevskemu aktu je Unija 26. novembra 2019 deponirala listino o pristopu k Ženevskemu aktu. Pristop Unije k Ženevskemu aktu je začel veljati 26. februarja 2020. Ker je bila Unija peta pogodbenica, ki je pristopila k Ženevskemu aktu, je Ženevski akt začel veljati istega dne v skladu s členom 29(2) Ženevskega akta.
                  
               
                     (3)
                  
                  
                     V skladu s členom 5(1) in (2) Ženevskega akta lahko pristojni organi vsake pogodbenice Ženevskega akta vložijo zahtevke za mednarodno registracijo označbe porekla ali geografske označbe pri Mednarodnem uradu Svetovne organizacije za intelektualno lastnino, ki jo vpiše v mednarodni register. V skladu s členom 9 Ženevskega akta se lahko druge pogodbenice po zaključku in ob upoštevanju posebnega postopka pregleda odločijo, ali bodo označbo porekla ali geografsko označbo zaščitile na svojem ozemlju.
                  
               
                     (4)
                  
                  
                     V skladu s členom 1(2) Uredbe (EU) 2019/1753 izraz „geografske označbe“ za namene navedene uredbe in aktov, sprejetih na podlagi navedene uredbe, vključuje geografske označbe v smislu Uredbe (EU) 2019/787 Evropskega parlamenta in Sveta (4).
                  
               
                     (5)
                  
                  
                     V skladu s členom 2(1) Uredbe (EU) 2019/1753 je Komisija kot pristojni organ Unije pooblaščena, da po pristopu Unije k Ženevskemu aktu vloži in zatem redno vlaga zahtevke za mednarodno registracijo označb porekla in geografskih označb Unije pri Mednarodnem uradu.
                  
               
                     (6)
                  
                  
                     Med septembrom in decembrom 2020 so države članice v skladu s členom 2(2) Uredbe (EU) 2019/1753 Komisiji poslale dvanajst zahtev za registracijo geografskih označb, ki imajo poreklo na njihovem ozemlju in so zaščitene v skladu z Uredbo (EU) 2019/787, v mednarodnem registru.
                  
               
                     (7)
                  
                  
                     Imena, zaščitena v skladu z Uredbo (EU) 2019/787 kot geografske označbe, bi bilo treba vložiti kot zahtevke za registracijo v mednarodnem registru kot geografske označbe.
                  
               
                     (8)
                  
                  
                     Zato bi bilo treba na podlagi navedenih zahtev, ki so jih države članice poslale Komisiji za vložitev zahtevkov za mednarodno registracijo geografskih označb, ki imajo poreklo na njihovem ozemlju in so v Uniji zaščitene v skladu z Uredbo (EU) 2019/787, vzpostaviti seznam geografskih označb.
                  
               
                     (9)
                  
                  
                     Ukrepi iz tega sklepa so v skladu z mnenjem Odbora za žgane pijače –
                  
               SKLENILA:
         
            Edini člen
            Seznam geografskih označb, zaščitenih v skladu z Uredbo (EU) 2019/787, ki jih Komisija vloži kot zahtevke za mednarodno registracijo, je v Prilogi k temu sklepu.
         
         
            V Bruslju, 3. junija 2021
            
               
                  Za Komisijo
               
               Janusz WOJCIECHOWSKI
               
                  član Komisije
               
            
         
         
            (1)  UL L 271, 24.10.2019, str. 1.
         
            (2)  UL L 271, 24.10.2019, str. 15.
         
            (3)  Sklep Sveta (EU) 2019/1754 z dne 7. oktobra 2019 o pristopu Evropske unije k Ženevskemu aktu Lizbonskega sporazuma o označbah porekla in geografskih označbah (UL L 271, 24.10.2019, str. 12).
         
            (4)  Uredba (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (UL L 130, 17.5.2019, str. 1).
      
      
         
            PRILOGA
            Seznam geografskih označb, zaščitenih v Uniji v skladu z Uredbo (EU) 2019/787 (geografske označbe), ki se vložijo kot zahtevki za mednarodno registracijo v skladu s členom 2 Uredbe (EU) 2019/1753
            
               Grčija
            
            
                        —
                     
                     
                        Τσικουδιά / Tsikoudia / Τσίπουρo / Tsipouro (GO)
                     
                  
               Španija
            
            
                        —
                     
                     
                        Brandy de Jerez (GO)
                     
                  
                        —
                     
                     
                        Brandy del Penedés (GO)
                     
                  
                        —
                     
                     
                        Chinchón (GO)
                     
                  
                        —
                     
                     
                        Gin de Mahón (GO)
                     
                  
                        —
                     
                     
                        Pacharán navarro (GO)
                     
                  
                        —
                     
                     
                        Ronmiel de Canarias (GO)
                     
                  
               Ciper
            
            
                        —
                     
                     
                        Ζιβανία / Τζιβανία / Ζιβάνα / Zivania (GO)
                     
                  
               Madžarska
            
            
                        —
                     
                     
                        Törkölypálinka (GO)
                     
                  
               Finska
            
            
                        —
                     
                     
                        Suomalainen Vodka / Finsk Vodka / Vodka of Finland (GO)
                     
                  
               Grčija, Ciper
            
            
                        —
                     
                     
                        Ouzo / Oύζο (GO)
                     
                  
               Madžarska, Avstrija
            
            
                        —
                     
                     
                        Pálinka (GO)